— Адно з пажаданняў Балонскага працэсу, да якога мы імкнёмся далучыцца, — гэта якраз пашырэнне студэнцкага самакіравання: каб студэнты больш актыўна прымалі ўдзел у працэсе навучання. Тут вельмі многае залежыць ад вас саміх — вашай ініцыятывы, жадання, настойлівасці, — звярнуўся да студэнтаў Міхаіл Анатольевіч. — На мой погляд, у любым універсітэце ёсць два галоўныя чалавекі — студэнт і выкладчык. Прычым яны раўнапраўныя — у правах, абавязках. Але не варта разумець студэнцкае самакіраванне толькі як аднабаковы рух: мы жадаем — мы патрабуем. Студэнцкае самакіраванне — гэта яшчэ і неабходнасць узяць на сябе пэўныя абавязкі. Гэты працэс павінен быць двухбаковым.